Европэм кIуэнухэр Налшык щызэхокI
Налшык дэт «Универсальный» спорткомплексым блыщхьэ кIуам къыщызэIуахащ Урысей Федера-цэм дзюдомкIэ ныбжьыщIэхэм я зэхьэзэхуэ. Мы гъэм и жэпуэгъуэм Израилым щызэхэтыну, Европэм и чемпионатым ди къэралым и щIыхьыр щызыхъумэнухэр абы щызэхэкIынущ.
ГуфIэгъуэ щытыкIэм иту зэхьэзэхуэр Налшык къыщызэIуахащ. Абы кърихьэлIат КъБР-м и Парламентым физическэ щэнхабзэмкIэ, спортымрэ туризмэмкIэ и комитетым и Iэтащхьэ, Олимп чемпион Къардэн Мурат, Правительствэм и УнафэщIым и къуэдзэ Битокъу Владимир, республикэм спортымкIэ и министр, Олимп чемпион Хъущт Аслъэнбэч, Урысей Федерацэм дзюдомкIэ и гуп къыхэхам и тренер нэхъыщхьэ Гамбэ Эцио, Къэбэрдей-Балъкъэрым дзюдомкIэ и федерацэм и президент Емкъуж Мухьэмэд сымэ.
Зэхьэзэхуэм и япэ махуэм цIыхубз- хэм я деж текIуэныгъэхэр щызыIэрагъэхьащ Челябинск къикIа Гилязовэ Сабинэрэ (кг 48-рэ) Красноярск крайм щыщ Пашинэ Аннэрэ. ЦIыхухъухэм я зэпеуэм щытекIуащ Абуладзе Ягэрэ (Мэзкуу область, кг 60) Мгдсян Егоррэ (Краснодар край, кг 66-рэ).
Ди лъахэгъухэм ящыщу къыхэжаныкIащ Хьэгъэжей Къазбэч, Балъкъэр Алим, Циканов Ислъам сымэ. Абыхэм зэрызэкIэлъыкIуэм хуэдэу Мэзкуу, Тюмень, Кемеровэ областхэм я щIыхьыр яхъумэ.
Хьэтау Ислъам.
